b'\n_START_ARTICLE_\nAndrzej Mariusz Trautman\n_START_SECTION_\n\xc5\xbdivljenje in delo\n_START_PARAGRAPH_\nTrautman je pomembno prispeval k razumevanju klasi\xc4\x8dne gravitacije v splo\xc5\xa1nem, kot tudi k razumevanju Einsteinove splo\xc5\xa1ne teorije relativnosti._NEWLINE_Izhajal je iz umetni\xc5\xa1ke dru\xc5\xbeine. Pri dvanajstih letih se je njegova dru\xc5\xbeina preselila v Pariz, kjer je hodil v francosko gimnazijo. Leta 1955 je diplomiral na Tehni\xc5\xa1ki univerzi v Var\xc5\xa1avi. Nato se je preusmeril na fiziko. Najprej je \xc5\xa1tudiral na Fizikalnem in\xc5\xa1titutu v Var\xc5\xa1avi pri Infeldu. Nanj so v tem \xc4\x8dasu vplivala dela Piranija, Bondija, Newmana, Komarja, Sch\xc3\xbcckinga in Penrosea, ki so vsi pomembno prispevali v zlato dobo teorije relativnosti (1960-1975)._NEWLINE_V letu 1960 sta Trautman in Ivor Robinson odkrila eno od najpomembnej\xc5\xa1ih dru\xc5\xbein to\xc4\x8dnih re\xc5\xa1itev Einsteinovih ena\xc4\x8db polja, Robinson-Trautmanov ni\xc4\x8dti prah. Kasneje je raziskoval Einstein-Cartanovo teorijo gravitacije in sodeloval s Subrahmanyanom Chandrasekharjem._NEWLINE_Med Trautmanovi \xc5\xa1tudenti sta znana fizik Demia\xc5\x84ski, ki je odkril drugo pomembno re\xc5\xa1itev, in znani matematik Lasota, pisec ve\xc4\x8d matemati\xc4\x8dnih u\xc4\x8dbenikov.'